**РЕПУБЛИКА СРБИЈА**

**ОПШТИНА ЖИТОРАЂА**

**OПШТИНСКА УПРАВА**

**НАЧЕЛНИЦА**

**Број: 111-714/2025-01**

**Дана:14.03.2025. године Житорађа**

На основу члана 4. став 8., члана 94. и 125. Закона о запосленима у аутономним покрајинама и јединицама локалне самоуправе („Службени гласник Републике Србије“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 11-15. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“, број). Кадровског плана општине Житорађа за 2025. Годину, Правилника о организацији и систематизацији радних места у Општинској управи и Општинском правобранилаштву општине Житорађа број: 110-2414/2024-01 са изменом 110-238/2025-01, начелница Општинске управе општине Житорађа, оглашава

**ЈАВНИ КОНКУРС**

**ЗА ПРИЈЕМ ПРИПРАВНИКА У РАДНИ ОДНОС НА ОДРЕЂЕНО ВРЕМЕ РАДИ ОБАВЉАЊА ПРИПРАВНИЧКОГ СТАЖА У ОПШТИНСКОЈ УПРАВИ ОПШТИНЕ ЖИТОРАЂА**

**I. Орган у коме се врши пријем приправника:**

Општинска управа општине Житорађа, улица Топлички хероји број 53, Житорађа.

**II. Радно место на које се врши пријем приправника:**

1. **„Координатор за локално-економски развој у области привреде, туризма, привлачења инвестиција и послови у области спорта“,** У Одсеку за привреду и локално економски развој, **у** Звању„млађи саветник“ на одређено време у трајању од 12 месеци, број службеника: 1.

**Опис посла:** Спроводи утврђену политику локалног економског развоја у области привреде и привлачење инвестиција и унапређење услова пословања привреде; прикупља податке од значаја за инвестирање у општину и предлаже подстицајне мере на унапређењу локалног пословног окружења; остварује контакте и сарадњу и пружа административно-техничку подршку потенцијалним инвеститорима. Ради на пословима имплементације националне стратегије и локалне стратегије за област за коју је задужен. Предлаже и реализује пројекте за области за које је задужен, извештава о обиму и квалитету извршених послова; стара се о благовременој динамици реализације пројекта у складу са дефинисаним роковима; израђује динамичке планове за реализацију инвестиција у областима за које је задужен. Задужен је за иницирање, предлагање и вођење пројеката и одређивања инфраструктурног опремања локација за индустријске зоне на територији општине, учествује у припреми плана јавних инвестиција; израђује предмер и предрачун радова; израђује и ажурира базу података о земљишту погодном за изградњу индустријских постројењакоја је у својини Општине Житорађа, припрема анализе, информације, извештаје и друге стручне и аналитичке материјале из области привреде и привлачења инвестиција. Прати стање у области привредног развоја, учествује у изради извештаја и анализа у циљу подстицања привредног развоја. Промовише концепт предузетништва и јавно приватних партнерстава. Истражује могућности за финансирање развојних програма. Обавља послове подстицања предузетништва, малих и средњих предузећа;

Израђује опште и појединачне акте из области спорта; обавља послове у области спорта који су у надлежностии Општине; прати и усмерава рад спортских клубова и територијалног спортског савеза и осталих организација у области спорта; прати и спроводи прописе из области спорта; планира развој и прати остваривање активности у области спорта кроз израду, спровођење, праћење, извештавање и вредновање програма развоја спорта; прати реализацију усвојених програма и финансијских планова буџетских корисника и корисника који средства из буџета реализују у оквиру програма и пројеката од јавног интереса у области спорта; учествује у поступку за додељивање средстава за финансирање, односно суфинансирање спортских програма који се финансирају из буџета; уређује и води евиденцију у области спорта од значаја за општину;непосредно сарађује са свим спортским клубовима, организацијама, спортским установама и школама у циљу побољшања услова за обављањње и развој спорта и физичке културе у Општини; координација и праћење рада Установа у области физичке културе; стручни послови припреме, спровођења и контроле реализације програма и трошења буџетских средстава у области физичке културе и годишњих и посебних програма спортских организација; послови на имплементацији стратешких докумената из области спорта; обавља и друге послове по налогу руководиоца Одељења и начелника Општинске управе.

**Општи услови**: да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да кандидату раније није престајао радни однос у државном органу, односно органу аутономне покрајине или јединци локалне самоуправе, због теже повреде дужности из радног односа.

**Услови**:стечено високо образовање из научне области економских наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање једна година радног искуства у струци,или најмање пет година проведених у радном односу код послодавца изчлана 1 став 1 и 2 Закона о запосленима у аутономним покрајинама и јединицама локалне самоуправе, положен државни стручни испит, као и потребне компетенције за обављање послова радног местa.

**2.Послови вођења јавних инвестиција** - Одсек за привреду и локално економски развој - (Звање: Млађи саветник) - на одређено време у трајању од 12 месеци, у својству приправника - 1 извршилац.

**Опис посла:** Анализира, прикупља и обрађује информације и податке потребне за припрему и реализацију Плана капиталних улагања Општине; припрема пројекте који се односе на капитална улагања у јавну инфраструктуру, дефинише пројектне задатаке за израду пројектне документације, увођење извођача у посао у име инвеститора; извештава о обиму и квалитету извршених послова; стара се о благовременој динамици реализације пројекта у складу са дефинисаним роковима; израђује динамичке планове остварења инвестиција; остварује комуникацију са извођачима радова и стручним надзором; врши проверу грађевинске документације – привремених и окончане ситуације; прати реализацију извођења грађевинских радова иучествује у пријему обављених радова; прати активности у вези са реализацијом Плана развоја општине Житорађа, прати редослед и динамику активности за реализацију плана развоја и о томе сачињава извештај који доставља Руководиоцу Одсека. Проверава усклађеност активности предвиђених Планом развоја са расположивим средствима у буџету, о чему такође доставља писани Извештај.

**Општи услови**: да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да кандидату раније није престајао радни однос у државном органу, односно органу аутономне покрајине или јединци локалне самоуправе, због теже повреде дужности из радног односа.

**Услови:** стечено високо образовање из научне области економских наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање једна година радног искуства у струци,или најмање пет година проведених у радном односу код послодавца изчлана 1 став 1 и 2 Закона о запосленима у аутономним покрајинама и јединицама локалне самоуправе, положен државни стручни испит, као и потребне компетенције за обављање послова радног места

* изборном поступку ( за радно место 1 и 2) проверавају се:

**Опште функционалне компетенције и то:**

**-**„Организација и рад органа аутономне покрајине односно локалне самоуправе у Републици Србији”– провераваће се путем теста (писмено);

-Дигитална писменост, провера ће се вршити практичним радом на рачунару или увидом у писани доказ о поседовању дигиталне писмености.

Конкурсна комисија може одлучити да се кандидату изврши провера наведене компетенције ако увидом у достављени доказ не може потпуно да оцени поседовање ове компетенције.

-Пословна комуникација-провера ће се вршити усменим путем.

**III. Кандидати** који су успешно прошли наведене облике провере, позивају се на **завршни разговор са конкурсном комисијом** у циљу провере понашајних компетенција и њихове мотивације за рад на радном месту, могућих доприноса на раду, савесности и посвећености.

Изборни поступак спроводи се само међу оним кандидатима који испуњавају услове за рад на радном месту које се попуњава и који имају право да учествују на конкурсу.

Тестирање и разговор са кандидатима међу којима се спроводи изборни поступак за радно место ,,**Послови вођења јавних инвестиција**“ обавиће се 03.04.2025. године у малој сали СО Житорађа, са почетком у 08.00 часова, док ће тестирање и разговор са кандидатима међу којима се спроводи изборни поступак за радно место ,,**Координатор за локално-економски развој у области привреде, туризма, привлачења инвестиција и послови у области спорта**“ обавити 03.04.2025. године у 12.00 часова, о чему ће бити обавештени путем контакта које у пријави доставе.

**IV. Место рада**: Житорађа, Општинска управа општине Житорађа.

**V**. **Трајање радног односа:** Радни однос се заснива на одређено време у трајању до годину дана.

**VI. Рок за подношење пријава**: 15 дана од дана објављивања на огласној табли Општинске управе општине Житорађа- ул. Топлички хероји бр.53, Житорађа, интернет презентацији општине Житорађа [www.zitoradja.org](http://www.zitoradja.org) и дневном листу ,,Информер”.

**VII. Лице задужено за давање обавештења о јавном конкурсу**: Марјана Стевановић, број телефона 064/23-259-47

**VIII. Адреса на коју се подносе пријаве**: Општинска управа општине Житорађа, ул.Топлички хероји бр.53, 18412 Житорађа, са назнаком –за јавни конкурс за пријем приправника- НЕ ОТВАРАТИ.

**IX. Датум оглашавања**: 17.03.2025. године.

**X. Докази који се прилажу уз пријаву на конкурс:**

Пријава, потписана својеручно, са биографијом; оригинал или оверена фотокопија извода из матичне књиге рођених, оригинал или оверена фотокопија уверења о држављанству; оригинал или оверена фотокопија доказа о одговарајућој стручној спреми; оригинал или оверена фотокопија уверења полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу (издато након објављивања овог конкурса); оригинал или оверена фотокопија потврде надлежног органа(суда) да се против кандидата не води кривични поступак ( издата након објављивања овог конкурса), Оригинал или оверена фотокопија потврде (уверења) о осигурању ( стажу осигурања) издата од стране Републичког завода за пензијско и инвалидско осигурање (издата након објављивања овог конкурса)- кандидати који у наведеном уверењу имају евидентиран стаж осигурања потребно је да доставе и доказе односно потврде, решења и друге акте из којих се види са којим степеном стручне спреме и у ком периоду су стекли радни стаж; и потписана изјава кандидата да је сагласан да орган прибави податке по службеној дужности.

Образац изјаве доступан је на интернет презентацији општине Житорађа, и објављен је уз јавни конкурс.

Извод из матичне књиге рођених и уверење о држављанству не смеју бити старији од шест месеци.

Потребно је да учесник конкурса, достави целокупну тражену документацију.

**XI. Напомена:**

Сходно члану 125. ст.1. Закона о запосленима у аутономним покрајинама и јединицама локалне самоуправе прописано је да је приправник лице које послодавац прима у радни однос на одређено време ради оспособљавања за самостални рад у струци, односно самостално обављање посла.

Чланом 126. ст. 1 и 2. прописано је да својство приправника може стећи лице које није било у радном односу, као и лице које је провело на раду време краће од времена утврђеног за приправнички стаж с тим степеном образовања. Време проведено у радном односу односно на раду ван радног односа код другог послодавца не урачунава се у приправнички стаж уколико послови које је то лице обављало не одговарају степену и врсти стручне спреме за који се приправнички стаж спроводи.

Чланом 127. ст. 1. истог Закона, прописано је да приправнички стаж за приправнике са високим образовањем стеченим на основним академским студијама у обиму од најмање 240ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, траје једну годину.

Пријаву кандидата који не испуњава услове јавног конкурса, односно није доставио све потребне доказе или је пријава неблаговремена, неразумљива, непотпуна или недопуштена конкурсна комисија одбацује закључком, у складу са одредбом чл. 103. Закона.

Јавни конкурс спроводи Конкурсна комисија коју је именовао начелник Општинске управе општине Житорађа.

Јавни конкурс је објављен на огласној табли Општинске управе општине Житорађа у ул. Топлички хероји број 53. Житорађа, интернет презентацији општине Житорађа [www.zitoradja.org](http://www.zitoradja.org) и дневном листу ,,Информер“.

Начелница ОУ

\_\_\_\_\_\_\_\_\_\_\_\_\_\_\_\_\_\_\_

Марјана Стевановић